
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 606 

5 Αυγούστου 1994 


Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διατήρηση και κατανομή θέσεων νομικών συνεργατών 


τουΥΠΕΘΟ . 1 

Παράταση της προθεσμίας πληρωμής φόρου εισοδή¬ 
ματος φυσικών προσώπων που έληξε 29.7.94 κα¬ 
θώς και των υπολοίπων βεβαιωμένων χρεών που 
έληγαν την ίδια ημερομηνία. 2 


Καθορισμός αμοιβών και προδιαγραφών πολεοδομικών 


μελετών επέκτασης - αναθεώρησης Α’ και Β’ κατοι¬ 
κίας οικισμών με πληθυσμό περισσότερο από 2.000 
κατοίκους, ειδικών αμιγών επαγγελματικών χρή¬ 
σεων, καθώς και οικισμών με πληθυσμό λιγότερο 

από 2.000 κατοίκους. 3 

Παρεκκλίσεις από τις διατάξεις του Ν. 716/1977 και 
των εκτελεστικών αυτού Π. Δ/γμάτων. 4 


Έγκριση των τεχνικών προδιαγραφών και τιμολογίου 
για τις μελέτες εφαρμογής πολεοδομικών μελετών 
που συντάσσονται σε ψηφιακή μορφή με υπόβαθρα 


Κτηματογραφικά διαγράμματα που προέκυψαν με 

τη μέθοδο των ορθογωνίων συντεταγμένων. 5 

Έγκριση τεχνικών προδιαγραφών και Τιμολογίου σύ¬ 
νταξης Κτηματογραφικών διαγραμμάτων κλ. 1:1000 
με ορθογώνιες συντεταγμένες και κτηματολογικών 
πινάκων. 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/22401 (1) 


Διατήρηση και κατανομή θέσεων νομικών συνεργατών του 
ΥΠΕΘΟ 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 5 παρ. 8 του ν. 2160/1993 
«Ρυθμίσεις για τον τουρισμό και άλλες διατάξεις» (ΦΕΚ 
118Α). 

2. Τις διατάξεις του άρθρου 25 παρ. 20 του ν. 2190/ 
1994 (ΦΕΚ 28Α). 

3. Τις διατάξεις του άρθρου 27 του ν. 2081/1992 (ΦΕΚ 
154 Α’). 

4. Την από 4.4.1994 αίτηση του Δικηγόρου Ηλία Λάιου 
του Γερασίμου. 


5. Την από 26.4.1994 αίτηση της Δικηγόρου Αναστα¬ 
σίας Δουλκέρη. 

6. Τις υπηρεσιακές ανάγκες του Υπουργείου Προε¬ 
δρίας της Κυβέρνησης, αποφασίζουμε: 

Διατηρούνται οι θέσεις Νομικών Συνεργατών που κατεί¬ 
χαν οι ανωτέρω στο Υπουργείο Εθνικής Οικονομίας και 
κατανέμονται στο Υπουργείο Προεδρίας της Κυβέρνη¬ 
σης, για παροχή υπηρεσιών στο Τμήμα Εκδόσεων και 
Γραμματειακής - Λογιστικής Εξυπηρέτησης τη Δ/νσης Οι¬ 
κονομικού. 

Από την παρούσα απόφαση δεν προκαλείται δαπάνη σε 
βάρος του Κρατικού Υπολογισμού, Δαπάνη θα προκύψει 
κατά τη διαδικασία της πρόσληψης, η οποία θα γίνει κατ’ 
εφαρμογή των διατάξεων του τελευταίου εδαφίου της 
περ. β' της παρ. 8 του άρθρου 5 του ν. 2160/93 και της 
παρ. 20 του άρθρου 25 του Ν. 2190/94.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1994 

Ο ΥΠΟΥΡΓΟΣ 

ΑΝΑΣΤΑΣΗΣ ΠΕΠΟΝΗΣ 
-♦- 

Αριθ. 1088591/7010-20/0016 (2) 

Παράταση της προθεσμίας πληρωμής φόρου εισοδήμα¬ 
τος φυσικών προσώπων που έληξε 29.7.94 καθώς και 

των υπολοίπων βεβαιωμένων χρεών που έληγαν την 

ίδια ημερομηνία. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1 - Τις διατάξεις του άρθρου 8, του Ν. 1284/1982 (ΦΕΚ 
114/Α/82) με τις οποίες εξουσιοδοτείται ο Υπουργός Οι¬ 
κονομικών να παρατείνει, με αποφάσεις του, τις προθε¬ 
σμίες καταβολής των βεβαιωμένων χρεών προς το Δημό¬ 
σιο, σε εξαιρετικές περιπτώσεις. 

2. Το γεγονός ότι πολλοί φορολογούμενοι διαμαρτηρή- 
θηκαν ότι δεν παρέλαβαν εμπρόθεσμα τα προεκδιδόμενα 
μηχανογραφικά τριπλότυπα είσπραξης για την πληρωμή 
του φόρου εισοδήματος που έληξε την 29.7.94, καθώς 
και το γεγονός ότι δεν πρόλαβαν να εξυπηρετηθούν από 
τις Δ.Ο.Υ. για τις λοιπές βεβαιωμένες οφειλές λόγω της 
μεγάλης προσέλευσης των φορολογουμένων. 

3. Την κοινή απόφαση αριθ. 1026431 /268/0006Α/ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


2.3.94 του Πρωθυπουργού και του Υπουργού Οικονομι¬ 
κών (ΦΕΚ 154/Β/7.3.1994) με την οποία εκχωρούνται 
αρμοδιότητες στους Υφυπουργούς Οικονομικών, αποφα¬ 
σίζουμε: 

Παρατείνουμε μέχρι τις 2 Αυγούστου 1994 τις προθε¬ 
σμίες πληρωμής του φόρου εισοδήματος φυσικών προσώ¬ 
πων οικονομικού έτους 1994, που εισπράττεται με μηχα¬ 
νογραφικά τριπλότυπα και έληξε την 29.7.94, καθώς και 
των υπολοίπων βεβαιωμένων στις ΔΟΥ οφειλών που έλη¬ 
ξαν την ίδια ημερομηνία. 

Η απόφαση αυτή, που δεν προκαλεί δαπάνη στον Κρα¬ 
τικό Προϋπολογισμό, να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΟΡΓΑΚΟΠΟΥΛΟΣ 
-♦- 

Αριθ. 73813/6630 (3) 

Καθορισμός αμοιβών και προδιαγραφών πολεοδομικών 
μελετών επέκτασης - αναθεώρησης Α' και Β' κατοικίας 
οικισμών με πληθυσμό περισσότερο από 2.000 κατοί¬ 
κους, ειδικών αμιγών επαγγελματικών χρήσεων, καθώς 
και οικισμών με πληθυσμό λιγότερο από 2.000 κατοί¬ 
κους. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1032/1980 «περί συστάσεως Υπουργείου Χω¬ 
ροταξίας, Οικισμού και Περιβάλλοντος» (Α' 57). 

2. Την παρ. 8 του άρθρου 6 του Ν. 1337/1983 «Επέ¬ 
κταση των πολεοδομικών σχεδίων κ.λπ.» (Α' 33). 

3. Την 19641/798/8.4.1983 απόφαση Υπουργού 
Χ.Ο.Π. «περί έγκρισης προδιαγραφών πολεοδομικών με¬ 
λετών επέκτασης και αναθεώρησης». 

4. Την 35563/2641/10.6.1983 απόφαση Υπουργού 
Χ.Ο.Π. «περί έγκρισης τροποποίησης προδιαγραφών πο¬ 
λεοδομικών μελετών επέκτασης και αναθεώρησης». 

5. Την 38292/4566/28.5.1985 απόφαση Υπουργού 
Χ.Ο.Π. «περί έγκρισης τροποποίησης προδιαγραφών και 
τιμολογίου πολεοδομικών μελετών». 

6. Την Γ. 39856/4863/11.6.1985 απόφαση Υπουργού 
Χ.Ο.Π. «περί συμπλήρωσης προδιαγραφών και τιμολογίου 
πολεοδομικών μελετών επέκτασης - αναθεώρησης». 

7. Την 39710/4184/24.6.1987 απόφαση Υπουργού 
ΠΕ.ΧΩ.Δ.Ε. «περί έγκρισης τροποποίησης προδιαγραφών 
και τιμολογίου πολεοδομικών μελετών». 

8. Την Γ. 38286/4534/24.5.1985 απόφαση Υπουργού 
ΠΕ.ΧΩ.Δ.Ε. «περί έγκρισης προδιαγραφών Γενικών Πολε¬ 
οδομικών Σχεδίων και πολεοδομικών μελετών επέκτασης 
- αναθεώρησης για οικιρμούς από 2.000 έως 5.000 κα¬ 
τοίκους». 

9. Την από 31.8.93 απόφαση Υπουργού ΠΕ.ΧΩ.Δ.Ε. 
«περί καθορισμού προδιαγραφών εκπόνησης πολεοδομι¬ 
κών μελετών παραθεριστικής κατοικίας μέσα σε Ζ.Ο.Ε.» 
(Δ’ 1117). 

10. Την Γ. 44468/4377/5.6.1986 απόφαση Υπουργού 
ΠΕ.ΧΩ.Δ.Ε. «περί έγκρισης προδιαγραφών». 

11. Την 79347/6021/20.11.1990 κοινή απόφαση 
Υπουργών ΠΕ.ΧΩ.Δ.Ε. και Βιομηχανίας «περί καθορισμού 


ειδικών προδιαγραφών επέκτασης πολεοδομικών μελε¬ 
τών ΒΙΠΑ - ΒΙΟΠΑ» για την περιοχή της Αττικής». 

12. Την 17985/2505/16.6.1986 απόφαση Υπουργού 
ΠΕ.ΧΩ.Δ.Ε. «περί καθορισμού ειδικών προδιαγραφών εκ¬ 
πόνησης πολεοδομικών μελετών ΒΙΠΑ - ΒΙΟΠΑ για όλη τη 
χώρα». 

13. Την παρ. 8 του άρθρου 11 του Ν. 716/1977 (Α' 
295). 

14. Την 307/27.7.94 γνωμοδότηση του ΚΣΧΟΠ. 

15. Τις διατάξεις του άρθρου 29 του Ν. 1558/1985 
όπως προστέθηκε με το άρθρο 27 του Ν. 2081/1992. (Α' 
154). 

16. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Εγκρίνουμε: 

1. Τον καθορισμό γενικών προδιαγραφών πολεοδομι¬ 
κών μελετών όπως παρακάτω: 

Ως πολεοδομικές μελέτες για την εφαρμογή του παρό¬ 
ντος θεωρούνται: 

α) οι μελέτες έγκρισης και επέκτασης και αναθεώρησης 
σχεδίου πόλεως περιοχών Α' και Β' κατοικίας οικισμών 
πάνω και κάτω από 2.000 κατοίκους. 

β) οι μελέτες έγκρισης, επέκτασης και αναθεώρησης 
σχεδίου περιοχών για ειδικές χρήσεις επαγγελματικών 
εγκαταστάσεων (βιομηχανία, χονδρεμπόριο, τουρισμός 
κ.λπ.). 

I. 1. Α) ΑΝΑΓΝΩΡΙΣΗ - ΑΝΑΛΥΣΗ ΥΦΙΣΤΑΜΕΝΗΣ ΚΑ¬ 
ΤΑΣΤΑΣΗΣ - ΠΡΟΚΑΤΑΡΚΤΙΚΗ ΠΡΟΤΑΣΗ 

Ι.Ι.Α.1. Πολεοδομική οργάνωση - λειτουργίες (χάρτες 
κλ. 1:2.000) 

Α.1.1. Όρια περιοχής - Ιστορική εξέλιξη - Χρήσεις γης 

- Συνδέσεις με την ευρύτερη περιοχή - αναγνώριση φυσι¬ 
κού περιβάλλοντος - κατάτμηση - Ιδιοκτησιακό καθεστώς 

- θεσμικό πλαίσιο δόμησης. 

1.1 .Α.2. Οργάνωση και κατάσταση πολεοδομικών δικτύ- 
ρων και κτιριακού πλούτου (χάρτες κλ. 1:2.000). 

Α.2,1. Δομή κτισμάτων (Μορφολογία, κατάσταση, χρή¬ 
σεις) Ανάλυση οριζοντίων επιφανειών και δομή χτισμάτων 
μόνο στην περίπτωση αναλυτικής απογραφής χρήσεων 
γης- 

Α.2.2. Οδικό δίκτυο (κυκλοφορία - ιεράρχηση). 

■ Α.-2.3. Δίκτυο κοινοχρήστων - κοινωφελών χώρων και 
δίκτυο πεζοδρόμων (κατάσταση - ποιότητα). 

Α.2.4. Οικοδομήσιμοι χώροι (κατάσταση-ποιότητα). 

1.1 .Α.3. Προκαταρκτική πρόταση (κλ. 1:2.000). 

Α.3.1. Οδικό δίκτυο (ιεράρχηση και οργάνωση κυκλο- 
φοριακού δικτύου), δίκτυο κοινοχρήστων και κοινωφελών 
χώρων και δίκτυο πεζοδρόμων, οργάνωση οικοδομήσιμων 
χώρων, όροι και περιορισμοί δόμησης, γενική πρόταση 
χρήσεως γης. 

Ι.Ι.Α.4. Κείμενο 

1.1 .Α.4.1. Πληθυσμιακά στοιχεία (προβλέψεις), πολεο¬ 
δομικές ενότητες, οργάνωση πολεοδομικών ενοτήτων, 
ανάγκες σε κοινόχρηστα και κοινωφελή, επιπτώσεις στην 
ευρύτερη περιοχή (περιβάλλον). 

Ι.Ι.Α.4.2. Καρτέλλες ή πίνακες κτιρίων αρχιτεκτονικής 
αναγνώρισης (εφ’ όσον απαιτούνται). 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


5657 


Ι.Ι.Α.4.3. Καρτέλλες ή αρχεία αναλυτικής απογραφής 
χρήσεως γης (εφ’ όσον απαιτούνται). 

Ι.Ι.Α.4.4. Αιτιολογική έκθεση προκαταρκτικής πρότα¬ 
σης. 

I. Β) ΠΡΟΤΑΣΗ - ΠΟΛΕΟΔΟΜΙΚΟ ΣΧΕΔΙΟ 

Ι.Β.1. Πολεοδομικό σχέδιο (πρόταση σε κλ. 1:500 ή ή 
1 : 1 . 000 ) 

Ι.Β.1.1. Ρυμοτομικό σχέδιο (ρυμοτομικές και οικοδομι¬ 
κές γραμμές). 

Ι.Β.1.2. Οικοδομήσιμοι χώροι και τυχόν δεσμεύσεις αυ¬ 
τών (προκήπια, ακάλυπτοι χώροι). 

Ι.Β.1.3. Ειδικοί κανονισμοί, σημειακή προστασία 

Ι.Β.1.4. Χρήσεις γης (γενικές και ειδικές) 

Ι.Β.1.5. Χώροι κοινοχρήστων και κοινωφελών λειτουρ¬ 
γιών 

Ι.Β.1.6. Κυκλοφοριακά δίκτυα (οδοί - πεζόδρομοι), ιε¬ 
ράρχηση δικτύου. 

Ι.Β.2. Σχέδιο προστασίας παραδοσιακών / διατηρητέων 
συνόλων κτισμάτων ή μεμονωμένων στοιχείων (εφόσον 
πρόκειται για παραδοσιακό οικισμό ή τμήμα του) κλ. 
1:2.000 

Ι.Β.3. Προκαταρκτική μελέτη γενικής διάταξης κοινο¬ 
χρήστων έργων υποδομής (ύδρευση, αποχέτευση, ηλε¬ 
κτρική ενέργεια, τηλεπικοινωνιών και αερίου πόλης (εφ’ 
όσον απαιτείται) συνοδευμόμενο από εκτίμηση κόστους. 

Ι.Β.4. Κείμενο, Πολεοδομικός Κανονισμός 

Ι.Β.4.1. Πολεοδομικός κανονισμός - Όροι δόμησης 
(συντελεστής δόμησης, συντελεστής όγκου, μεγίστη επι- 
τρεπομένη κάλυψη, μέγιστο επιτρεπόμενο ύψος, αρτιό¬ 
τητα οικοπέδων). 

Ι.Β.4.2. Χρήσεις γης (γενικές, ειδικές, σημειακές). 

Ι.Β.4.3. Ειδικοί κανονισμοί, (πολεοδιμικοί και κτιριοδο- 
μικοί, ειδικοί όροι δόμησης, πυροπροστασία, χώροι στάθ¬ 
μευσης). 

Ι.Β.4.4. Καρτέλλες διατηρητέων κτιρίων (όπου απαιτεί¬ 
ται) 

Ι.Β.4.5. Εκτιμήσεις εισφορών σε γη και χρήμα, εφόσον 
υπάρχουν στοιχεία, Ισοζύγιο αναγκών σε γη ανά πολεοδο- 
μική ενότητα. 

Ι.Β.4.6. Επιπτώσεις - μέτρα για το περιβάλλον. 

Ι.Β.4.7. Τυχόν πρόσθετοι όροι που αφορούν στα χρησι¬ 
μοποιούμενα υλικά, τον τρόπο κατασκευής και την αισθη¬ 
τική εμφάνιση των κτιρίων, το μέγιστο όριο μεγέθους οι¬ 
κοδομών, τον τρόπο διαμόρφωσης και χρήσης των ακάλυ¬ 
πτων χώρων των οικοπέδων και κάθε άλλη ρύθμιση που 
επιβάλλεται από πολεοδομικούς και αισθητικούς λόγους. 
Επίσης τυχόν περιορισμοί που επιβάλλονται για την προ¬ 
στασία του ιστορικού ή φυσικού περιβάλλοντος. 

Ι.Γ.1. Το Πολεοδομικό Σχέδιο στην τελική του μορφή 
συντάσσεται σε τοπογραφικό (οριζοντιογραφικό και υψο¬ 
μετρικό) ή κτηματογραφικό διάγραμμα ή εφόσον αυτό εί¬ 
ναι εφικτό σε κτηματογραφικό διάγραμμα εξαρτημένο 
από το Εθνικό Γεωδαιτικό Δίκτυο, εκφρασμένο στο Ελλη¬ 
νικό Γεωδαιτικό Σύστημα Αναφοράς (ΕΓΣΑ 87). 

Ι.Γ.2α. Το Πολεοδομικό Σχέδιο, εφ’ όσον ζητηθεί συ- 
ντάσσεται σε ψηφιακή μορφή....Στην περίπτωση αυτή κα¬ 
θορίζονται σε ψηφιακή μορφή οι κορυφές των Ο.Τ. και 
αριθμούνται με στοιχεία ΤΙ, Τ2, Τ3, Τ4. Υπολογίζονται οι 


συντεταγμένες και τα μήκη των πλευρών. Εάν υπάρχουν 
καμπύλα τμήματα μετατρέπονται σε τόξα κύκλου με υπο¬ 
λογισμό των συντεταγμένων αρχής και τέλους του τόξου. 

Ι·Γ.2β. Ακόμη εφ’ όσον ζητηθούν καθορίζονται οι συ¬ 
ντεταγμένες των τομών των ορίων των ιδιοκτησιών με τις 
ρυμοτομικές γραμμές, τα αναλυτικά εμβαδά των ρυμοτο- 
μούμενων και δεσμευόμενων για κοινωφελείς χώρους 
τμημάτων των ιδιοκτησιών. Ελέγχεται η σύμπτωση του 
αθροίσματος των εμβαδών των εντός των ρυμοτομικών 
γραμμών (Ρ.Γ.) τμημάτων των ιδιοκτησιών, με το συνολικό 
εμβαδό του Ο.Τ. 

Ι.Γ.2γ.α. Για τις εργασίες της παραπάνω παρ. Ι.Γ.2α. πα- 
ραδίδονται τα παρακάτω: 

1. Μία αδιάσταλτη διαφανής φωτοτυπία και 3 κοινές 
φωτοτυπίες όπου σημειώνονται τα Ο.Τ. και οι χώροι κοινο¬ 
χρήστων και κοινωφελών λειτουργιών (με ρυμοτομικές και 
οικοδομικές γραμμές) και η αρίθμησή τους σύμφωνα με 
την πολεοδομική μελέτη. Επίσης σημειώνονται οι κορυ¬ 
φές Ο.Τ. με την αρίθμηση που αναφέρεται παραπάνω. 

2. Τεύχος όπου αναγράφονται ανά Ο.Τ. ο αριθμός του 
Ο.Τ., οι συντεταγμένες των κορυφών του, τα μήκη των 
πλευρών του και το εμβαδόν του. 

3. Μηχανογραφημένο σε δισκέτα, το παρακάτω σει¬ 
ριακό αρχείο, αναγνώσιμο από προσωπικούς υπολογιστές 
ΙΒΜ, ΡΟ και συμβατών. 

Αρχείο με προέκταμα ΚΟΤ που περιέχει τις συντεταγ¬ 
μένες των κορυφών των Ο.Τ. δηλ. όνομα χ.ψ. 

4. Μηχανογραφημένα σε δισκέτα και οργανωμένα σε 
αρχεία ϋ X Ρ τα διαγράμματα της Πολεοδομικής μελέτης. 
Τα γραφικά αρχεία θα είναι οργανωμένα σε θέματα (Ι 3 γ- 
βτδ) σύμφωνα με εγκύκλιους και οδηγίες που θα εκδοθούν 
από το ΥΠΕΧΩΔΕ. 

Ι.Γ.2γ.β. Για τις εργασίες της παραπάνω παραγράφου 
Ι.Γ.2β παραδίδονται τα παρακάτω: 

1. Μια αδιάσταλτη διαφανής φωτοτυπία και τρεις κοινές 
φωτοτυπίες συμπληρωμένες με αρίθμηση των σημείων 
τομής των πλευρών των ιδιοκτησιών με τη Ρ.Γ. με αριθ¬ 
μούς Ρ1, Ρ2, Ρ3... ανά Ο.Τ. πολεοδομικής μελέτης. 

2. Τεύχος που αναγράφονται ανά Ο.Τ. τα αναλυτικά εμ¬ 
βαδά των ρυμοτομούμενων και δεσμευόμενων για κοινω¬ 
φελείς χώρους τμημάτων των ιδιοκτησιών. 

3. Μηχανογραφημένο σε δισκέτα το παρακάτω σειριακό 
αρχείο, αναγνώσιμο από προσωπικούς υπολογιστές ΙΒΜ, 
ΡΟ, και συμβατών. 

Αρχείο με προέκταμα ΡΥΜ που περιέχει τις συντεταγ¬ 
μένες των σημείων τομής των αρχικών ιδιοκτησιών με τη 
Ρ.Γ. δηλ. όνομα χ,ψ. 

Ι.Γ.2γ.γ. Τα ανωτέρω στοιχεία (παρ Ι.Γ.2γ.α και Ι.Γ.2γ.β) 
θα παραδοθούν μια φορά μετά την οριστικοποίηση της 
Π.Μ. 

Ι.Γ.2δ. Το Πολεοδομικό σχέδιο υποβάλλεται έγχρωμο 
(Ρ.Γ., Ο.Γ. πεζόδρομοι, Κ.Χ., κοινωφελείς χώροι). 

I. 3. Προδιαγραφές πολεοδομικών μελετών για αμιγείς 
ειδικές χρήσεις. 

Ως ανωτέρω περίπτωση 1 εκτός των παραγράφων 
Α.2.Ι., Α.4.2., Α.4.3., Β.2. 

II. Τον καθορισμό τιμολογίου για τις πολεοδομικές μελέ¬ 
τες όπως παρακάτω: 

1. Ορίζεται τιμολόγιο για τις πολεοδομικές μελέτες 
επέκτασης - αναθεώρησης Α' και Β’ κατοικίας οικισμών με 
πληθυσμό > 2.000 κατοίκους, ειδικών αμιγών επαγγελ¬ 
ματικών χρήσεων, καθώς και οικισμών με πληθυσμό < 

2.000 κατοίκους, για μελέτες που ανατίθενται από την 
ημερομηνία έκδοσης της παρούσας και στο εξής όπως 
παρακάτω: 

α. Αμοιβή εκπόνησης πλήρους πολεοδομικής μελέτης 
επέκτασης - αναθεώρησης Α' και Β' κατοικίας οικισμών με 
πληθυσμό >2.000 κατοίκους, ειδικών αμιγών επαγγελ¬ 
ματικών χρήσεων καθώς και οικισμών με πληθυσμό 
<2.000 κατοίκους, σύμφωνα με τις σχετικές προδιαγρα¬ 
φές σε 360 δρχ. ανά ένα (1) στρέμμα πολεοδομικής μελέ¬ 
της. Η τιμή αυτή αναφέρεται σε μελέτη που γίνεται σε 
υπόβαθρο κλίμακας 1:1000 ή σε ψηφιακό ή ψηφιοποιη¬ 
μένο υπόβαθρο οιασδήποτε κλίμακας. 

β. Προκειμένου για μελέτες παραδοσιακών οικισμών και 
παραδοσιακά τμήματα οικισμών με ειδικούς κανονισμούς 
δόμησης σύμφωνα με τις σχετικές προδιαγραφές και τις 
εντολές της Δ/νουσας Υπηρεσίας, καθώς και οικισμών ή 
τμήματα προς χαρακτηρισμό, έπειτα από σχετική γνωμά¬ 
τευση του τμήματος παραδοσιακών οικισμών της Δ/νσης 
Πολεοδομικού Σχεδιασμού η αμοιβή της παρ. 11.1α προ¬ 
σαυξάνεται κατά 25%. 

γ. Στις πολεοδομικές μελέτες, εφ' όσον ζητείται πρό¬ 
ταση διαμόρφωσης κοινοχρήστων - κοινωφελών χώρων, η 
εργασία αυτή αμείβεται σύμφωνα με το άρθρο 83 παρ. 16 
του Π.Δ/γματος 696/74 όπως ισχύει (Αμοιβή προκαταρ¬ 
κτικής μελέτης διαμορφώσεων). 

στ. Οι πολεοδομικές μελέτες αμιγών ειδικών επαγγελ¬ 
ματικών χρήσεων (βιομηχανία, τουρισμός, χονδρεμπόριο 
κ.λ.π.) αμείβονται με το 80% της αμοιβής της παρ. 11.1α. 

2. α. Οι εργασίες της παρ. Ι.Γ.2α αμείβονται με 80 δρχ. 
ανά σημείο κορυφής Ο.Τ. 

β. Οι εργασίες της παρ. Ι.Γ.2β. αμείβονται με 20 δρχ. 
ανά ρυμοτομούμενο οικόπεδο. 

γ. Η καρτέλλα για την αναγνώριση κτιρίου σύμφωνα με 
τις κατευθύνσεις και προδιαγραφές της Δ/νουσας υπηρε¬ 
σίας σε 120 δρχ. ανά κτίριο. 

3. Ορίζεται ελάχιστη κατώτατη αμοιβή εκπόνησης πλή¬ 
ρους πολεοδομικής μελέτης για κάθε Οικισμό ή Δήμο ή 
Κοινότητα της παρ. 11.1 του παρόντος σε 30.000 δρχ. 

4. Ο υπολογισμός των παραπάνω αμοιβών Α προκύ¬ 
πτουν από τον τύπο Α = λ.τ. όπου: 

α) Τ οι βασικές τιμές μονάδος αμοιβής που καθορίζονται 
από τις τιμές των παραπάνω παραγράφων 1 έως 4, του 
τμήματος II. 

β) λ συντελεστής καθοριζόμενος από το άρθρο 4 παρ. 2 
του Π.Δ/γματος 696/74 όπως τροποποιήθηκε με το Π.Δ. 
515/89 (ΦΕΚ 219Α/89) που αντιστοιχεί στη χρονική πε¬ 
ρίοδο έγκρισης του τελευταίου σταδίου της μελέτης ή της 
εργασίας που έχει ανατεθεί. 

III. Με απόφαση του Υπουργού ΠΕ.ΧΩ.Δ.Ε. εξειδικεύο¬ 
νται οι παραπάνω γενικές προδιαγραφές και καθορίζονται 
ειδικές προδιαγραφές πολεοδομικών μελετών για πόλεις 
ή οικισμούς Α' και Β’ κατοικίας πληθυσμού πάνω και κάτω 
από 2000 κατοίκους και για περιοχές ειδικών αμιγών 
επαγγελματικών χρήσεων (βιομηχανία - βιοτεχνία, χον¬ 
δρεμπόριο, τουρισμός κ.λ.π.). 

Τυχόν ισχύουσες προδιαγραφές των παραπάνω πολεο¬ 
δομικών μελετών που έχουν εγκριθεί με αποφάσεις του 
Υπουργού ΠΕ.ΧΩ.Δ.Ε. εξακολουθούν και ισχύουν μετά 
την έναρξη ισχύος της παρούσας απόφασης, θεωρούμε¬ 
νες ότι εξειδικεύουν τις γενικές προδιαγραφές της από¬ 
φασης αυτής. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Αυγούστου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. οικ. 73814/6631 (4) 

Παρεκκλίσεις από τις διατάξεις του Ν. 716/1977 και των 
εκτελεστικών αυτού Π. Δ/γμάτων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1032/1980 «περί συστάσεως Υπουργείου Χω¬ 
ροταξίας, Οικισμού και Περιβάλλοντος (Α' 57). 

2. Το Ν. 1337/83 και ειδικότερα τα άρθρα 6 και 42 (Α' 
33). 

3. Την Γ 32354/3171/18.4.86 Απόφαση Υπουργού 
ΠΕ.ΧΩ.Δ.Ε. περί παρεκκλίσεων από τις διατάξεις του Ν. 

,716/77 για την ανάθεση πολεοδομικών μελετών. 

4. Την οικ. 73813/6630/5.8.94 απόφαση «περί καθορι¬ 
σμού αμοιβών και προδιαγραφών πολεοδομικών μελετών 
επέκτασης - αναθεώρησης Α' και Β' κατοικίας, οικισμών 
με πληθυσμό >2.000 κατοίκων, ειδικών αμιγών επαγγελ¬ 
ματικών χρήσεων, καθώς και οικισμών με πληθυσμό 
>2.000 κατοίκων. 

5. Την οικ 73899/2209/5.8.94 απόφαση «περί έγκρι- 
σης τεχνικών προδιαγραφών και τιμολογίου σύνταξης κτη- 
ματογραφικών διαγραμμάτων κλ. 1:1.000 με ορθογώνιες 
συντεταγμένες και κτηματολογικών πινάκων» και την 
73898/2208/5.8.94 απόφαση «περί έγκρισης των τεχνι¬ 
κών προδιαγραφών και τιμολογίου για τις μελέτες εφαρ¬ 
μογής πολεοδομικών μελετών που συντάσσονται σε ψη¬ 
φιακή μορφή με υπόβαθρα κτηματογραφικά διαγράμματα 
που προέκυψαν με τη μέθοδο των ορθογωνίων συνταταγ· 
μένων». 

6. Την παρ. 8 του άρθρου 11 του Ν. 716/77 (Α' 295). 

7. Τις διατάξεις του Ν. 849/78 και ειδικότερα το άρθρο 
39 παρ. 4. 

8. Την 324/4.8.94 γνωμοδότηση του Κ.Σ.Χ.Ο.Π. 

9. Τις διατάξεις της παρ. 3 του άρθρου 1 του υπ’ αριθμ. 

120/1960 Β.Δ. περί «ρυθμίσεων αρμοδιοτήτων και συνα¬ 
φών προς έργα δημοσίων επενδύσεων και ειδικότερα του 
άρθρου 1 παρ. 3 αυτού. 

10. Τις διατάξεις του άρθρου 29 Α' του Ν. 1558/1985 
όπως προστέθηκε με το άρθρο 27 του Ν. 2081/1992 (Α' 

154) και 

11. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού. 

Επειδή η μέχρι σήμερα διαδικασία ανάθεσης και εκπό- 
νησης των μελετών πολεοδομικού σχεδιασμού έχει δη¬ 
μιουργήσει προβλήματα τόσο στην αρτιότητα αυτών όσο 
και στο χρόνο απόδοσης πολεοδομούμενης γης, καθώς 
επίσης και στη δυνατότητα συμμετοχής ικανού αριθμού 
μελετητών και 

Επειδή σήμερα πλέον ο πολεοδομικός σχεδιασμός γίνε¬ 
ται ολοκληρωμένα και ως εκ τούτου έχει αποφασιστεί η 
ανάθεση ενιαίων μελετών που περιλαμβάνουν τις κατά 
νόμο απαιτούμενες επί μέρους μελέτες, αποφασίζουμε: 

Εγκρίνεται η ανάθεση πολεοδομικών μελετών σύμφωνα 
με την παρ. 7 του άρθρου 11 του Ν. 716/77 και κατά πα¬ 
ρέκκλιση ορισμένων διατάξεων του παραπάνω νόμου και 
των εκτελεστικών του διαταγμάτων σύμφωνα με την παρ. 
4 του άρθρου 39 του Ν. 849/75 ως εξής: 

α) Παρέχεται η δυνατότητα καθορισμού, κατά την προ¬ 
κήρυξη, μιας μόνο τάξης πτυχείου εκ των τάξεων που 
απαιτούνται σύμφωνα με τα όρια αμοιβών της σχετικής 
απόφασης του Π.Δ. 798/78 «περί καθορισμού ορίου προ- 
εκτιμωμένων αμοιβών μελετών κατά τάξη πτυχείου». 

β) Επίσης κατά παρέκκλιση δεν γίνονται δεκτές ενστά¬ 
σεις κατά οποιοσδήποτε πράξεως του εργοδότη προγενέ¬ 
στερης της ανάθεσης περιλαμβανομένης και της εγκριτι¬ 
κής απόφασης για την ανάθεση των υπόψη μελετών. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. 73898/2208 (5) 

Έγκριση των τεχνικών προδιαγραφών και τιμολογίου για 
τις μελέτες εφαρμογής πολεοδομικών μελετών που 
συντάσσονται σε ψηφιακή μορφή με υπόβαθρα Κτημα- 
τογραφικά διαγράμματα που προέκυψαν με τη μέθοδο 
των ορθογωνίων συντεταγμένων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/85 «περί κυβερνήσεων και κυβερνητικών 
οργάνων». 

2. Το Ν. 716/77 «περί μητρώου μελετητών και αναθέ- 
σεως και εκπονήσεων μελετών» και τα Προεδρικά Διατάγ¬ 
ματα που εκδόθηκαν σε εκτέλεσή του. 

3. Το Π. Δ/γμα 696/74 «περί αμοιβών μηχανικών κ.λπ.» 
όπως τροποποιήθηκε και συμπληρώθηκε με το Π. Δ/γμα 
515/89. 

4. Το Ν. 1337/83 όπως ισχύει. 

5. Τις αποφάσεις με αρ. 71934/9734/2.11.89 (ΦΕΚ 
691 Δ/89) 3564/1106/30.1.91 (ΦΕΚ 72Δ/14.2.91), 
58261/1601/22.4.92 (ΦΕΚ 444Δ/92), 4526/1482/ 
5.2.91 (ΦΕΚ 54Δ/13.2.91) «περί εγκρίσεως τεχνικών 
προδιαγραφών και τιμολογίου για μελέτες πράξεων εφαρ¬ 
μογής πολεοδομικών μελετών ΕΠΑ». 

6. Την πράξη 310 της συνεδρίασης 36/28.7.94 του Κε¬ 
ντρικού ΣΧΟΠ του ΥΠΕΧΩΔΕ. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(ΦΕΚ 154 Α). 

8. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Εφαρμογή πολ/κών μελετών σε περιοχές Α' κατοικίας και 
οικισμούς της χώρας μέχρι 2000 κατοίκους 

Εγκρίνουμε τις τεχνικές προδιαγραφές και το τιμολόγιο 
για μελέτες εφαρμογής Πολεοδομικών Μελετών σε πε¬ 
ριοχές Α κατοικίας και σε οικισμούς της χώρας με πληθυ¬ 


σμό μέχρι 2000 κατοίκους, που συντάσσονται σε ψηφιακή 
μορφή με υπόβαθρα κτηματογραφικά διαγράμματα που 
προέκυψαν με την μέθοδο των ορθογωνιών συντεταγμέ¬ 
νων ως εξής: 

1. Εφαρμόζονται οι προδιαγραφές και τα τιμολόγια των 
άρθρων 5, 6, 7, 8, 9, 10, 11, 12, 14 της υπ’ αρ. 71934/ 
9734/89 απόφασης, (ΦΕΚ 691 Δ/89) και του άρθρου 15 
αυτής όπως έχει αντικατασταθεί με την υπ’ αρ. 4526/ 
1482/5.2.91 απόφ. (ΦΕΚ 54Δ/13.2.91). 

2. Για την αρχειοθέτηση των στοιχείων για χρήση Η/Υ ο 
μελετητής παραδίδει: 

α. Αρχεία Β κεφαλαίου. 

(1) Αρχείο με προέκταμα ΗΟΒ που περιέχει τα στοιχεία 
του χωρ/κού δικτύου δηλ. Η. 

(2) Αρχείο με προέκτιμα ϋΙΑ που περιέχει τις συντ/νες 
των αξον/σεων δηλ. όνομα X, Ψ, Η. 

β. Αρχεία Γ' Κεφαλαίου. 

(1) Αρχείο με προέκτιμα ΤΕΙ. που περιέχει τις συντ/νες 
των ορίων των τελικών ιδιοκτησιών, όπως αυτές προκύ¬ 
πτουν από την ΠΕ δηλ. όνομα X, Ψ. 

(2) Αρχείο με προέκταμα ΚΤΗ που περιέχει τους αλφα¬ 
βητικούς και αριθμητικούς πίνακες. 

(3) Αρχείο με προέκταμα ΕΡΑ που περιέχει τα στοιχεία 
του πίνακα εφαρμογής. 

(4) Ακόμη ο μελετητής παραδίδει ομοίως μηχανογρα¬ 
φημένα σε δισκέτες και οργανωμένα σε αρχεία (α) ϋΧΡ τα 
κτηματολογικά διαγράμματα και (β) σε αρχεία βάσης δε¬ 
δομένων τα στοιχεία των κτηματογραφικών πινάκων. Τα 
αρχεία αυτά θα είναι οργανωμένα σύμφωνα με εγκυκλίους 
και οδηγίες που θα εκδοθούν από το ΥΠΕΧΩΔΕ. 

Άρθρο 2 

Εφαρμογή πολ/κών μελετών σε περιοχές Β κατοικίας 

Εγκρίνουμε τις τεχνικές προδιαγραφές και το τιμολόγιο 
για μελέτες εφαρμογής πολεοδομικών μελετών σε περιο¬ 
χές Β κατοικίας που συντάσσονται σε ψηφιακή μορφή με 
υπόβαθρα κτηματογραφικά διαγράμματα που προέκυψαν 
με τη μέθοδο των ορθογωνίων συντεταγμένων, ως εξής: 

1. Εφαρμόζονται οι προδιαγραφές και τα τιμολόγια των 
άρθρων 5, 6, 7, 8, 9, 10, 12, 13 της υπ’ αρ. 3564/1106/ 
30.1.91 (ΦΕΚ 72Δ/14.2.91) απόφασης. 

2. Γ ια την αρχειοθέτηση των στοιχείων για χρήση Η/Υ ο 
μελετητής παραδίδει: 

α. Αρχεία Β κεφαλαίου. 

(1) Αρχείο με προέκταμα ΗΟΒ που περιέχει τα στοιχεία 
του χωρ/κού δικτύου δηλ. Η. 

(2) Αρχείο με προέκτιμα ΩΙΑ που περιέχει τις συντ/νες 
των αξον/σεων δηλ. όνομα X, Ψ, Η. 

β. Αρχεία Γ' Κεφαλαίου. 

(1) Αρχείο με προέκτιμα ΤΕ1_ που περιέχει τις συντ/νες 
των ορίων των τελικών ιδιοκτησιών, όπως αυτές προκύ¬ 
πτουν από την ΠΕ δηλ. όνομα X, ψ. 

(2) Αρχείο με προέκταμα ΚΤΗ που περιέχει τους αλφα¬ 
βητικούς και αριθμητικούς πίνακες. 

(3) Αρχείο με προέκταμα ΕΡΑ που περιέχει τα στοιχεία 
του πίνακα εφαρμογής. 

(4) Ακόμη ο μελετητής παραδίδει ομοίως μηχανογρα¬ 
φημένα σε δισκέτες και οργανωμένα σε αρχεία (α) ΩΧΡ τα 
κτηματολογικά διαγράμματα και (β) σε αρχεία βάσης δε¬ 
δομένων τα στοιχεία των κτηματογραφικών πινάκων. Τα 
αρχεία αυτά θα είναι οργανωμένα σύμφωνα με εγκυκλίους 
και οδηγίες που θα εκδοθούν από το ΥΠΕΧΩΔΕ. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛ1ΩΤΗΣ 
-*- 

Αριθ. 73899/2209 (6) 

Έγκριση τεχνικών προδιαγραφών και Τιμολογίου σύντα¬ 
ξης Κτηματογραφικών διαγραμμάτων κλ. 1:1 (XX) με 

ορθογώνιες συντεταγμένες και κτηματολογικών πινά¬ 
κων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον Ν. 1558/85 «Περί κυβερνήσεως και κυβερνητι¬ 
κών οργάνων». 

2. Το Ν.716/77 «Περί μητρώου μελετητών και αναθέ- 
σεως και εκπονήσεως μελετών», και τα Προεδρικά Δια¬ 
τάγματα που εκδόθηκαν σε εκτέλεσή του. 

3. Το Π.Δ/γμα 696/74 «περί αμοιβών μηχανικών κλπ.» 
όπως τροποποιήθηκε και συμηληρώθηκε με το Π.Δ/γμα 
515/89. 

4. Το Ν. 1337/83 όπως ισχύει. 

5. Τις αποφάσεις με αρ. 71934/9734/2.11.89 (ΦΕΚ 
691 Δ/89) και 3564/1106/30.1.91 (ΦΕΚ 72Δ/14.2.91) 
και 58261/1601/22.4.92 (ΦΕΚ 444Δ/92) «Περί εγκρί- 
σεως τεχνικών προδιαγραφών και τιμολογίου για μελέτες 
πράξεων εφαρμογής πολεοδομικών μελετώυ ΕΠΑ». 

6. Την πράξη 309 της Συυεδρίασης 36/28.7.94 του Κε¬ 
ντρικού ΣΧΟΠ του ΥΠΕΧΩΔΕ. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν.2081/92 
(ΦΕΚ 154 Α) 

8. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Εγκρίνουμε τις προδιαγραφές και το τιμολόγιο σύντα¬ 
ξης κτηματογραφικών διαγραμμάτων κλ. 1:1000 με ορθο¬ 
γώνιες συντεταγμένες και κτηματολογικών πινάκων, όπως 
στα παρακάτω άρθρα: 

Άρθρο 2 

Πύκνωση τριγωνομετρικού δικτύου 

Η εξάρτηση των εργασιών που αναφέρονται στις προ¬ 
διαγραφές αυτές θα γίνεται από το υφιστάμενο κρατικό 
τριγωνομετρικό δίκτυο, το οποίο, εφόσον απαιτείται θα 
πυκνωθεί. Το προβολικό σύστημα θα είναι το ΕΓΣΑ 87. θα 
λαμβάνεται σαν συντελεστής κλίμακας, ο συντελεστής 
που προκύπτει από το μέσο X της περιοχής της μελέτης. 
Ο συντελεστής κλίμακας υπολογίζεται από τον παρακάτω 
τύπο: σκ=0,012311 (Χ-0,5) 2 + 0,9996 όπου X το μέσο X 
της περιοχής σε εκατομμύρια μέτρα. 

Διορθώσεις σε μετρημένες γωνίες δεν γίνονται λόγω 
των μικρών εκτάσεων των περιοχών μελετών. 


Το δίκτυο πύκνωσης θα προεγκρίνεται απαραίτητα από 
τον εργοδότη και θα πρέπει να αποφεύγεται ο προσδιορι¬ 
σμός νέων Τριγωνομετρικών με οπισθοτομίες ή ΗΑΝ8ΕΝ. 
Τα ιδρυόμενα τριγωνομετρικά θα πρέπει να είναι, όσο το 
δυνατό, ορατά από μεγαλύτερη περιοχή και εύκολα προ¬ 
σιτά για μελλοντική χρησιμοποίηση τους, που είναι και ο 
κύριος σκοπός της ίδρυσής τους, θα σημαίνονται μόνιμα,- 
σύμφωνα με τις προδιαγραφές του άρθρου 112 του ΠΔ 
696/74. Όλες οι εργασίες πύκνωσης του τριγωνομετρι¬ 
κού δικτύου θα γίνονται σύμφωνα με το άρθρο 112 του ΠΔ 
696/74. 

θα υποβάλλεται διάγραμμα τριγωνισμού κατάλληλης 
κλίμακας στο οποίο θα σημειώνεται: σκαρίφημα αναγνώ¬ 
ρισης των ιδρυθέντων νέων τριγωνομετρικών με τις εξα¬ 
σφαλίσεις τους, περιγραφή της θέσης τους και της σήμαν¬ 
σής τους, οι συντεταγμένες τους και που αναφέρονται αυ¬ 
τές (προβολικό σύστημα, συντ. κλίμακας). 

Για το παραπάνω διάγραμμα θα παραδίδονται το πρωτό¬ 
τυπο, μια διαφανής αδιάσταλτη φωτοτυπία και τρεις κοι¬ 
νές φωτοτυπίες. 

Η πληρωμή των εργασιών του άρθρου αυτού θα γίνεται 
σύμφωνα με το άρθρο 5 τον ΠΔ 696/74, όπως τροποποιή¬ 
θηκε με το άρθρο 4 του ΠΔ 515/89. 

Άρθρο 3 

Παραλαβή - ταξινόμηση - επεξεργασία 
δηλώσεων ιδιοκτησίας 

- Κατά την διάρκεια των εργασιών της κτηματογραφι- 
κής αποτύπωσης και παράλληλα με αυτές προωθείται η 
διαδικασία συλλογής - ταξινόμησης και επεξεργασίας των 
δηλώσεων ιδιοκτησίας προκειμένου τα στοιχεία αυτών να 
λαμβάνονται υπόψη κατά την σύνταξη των διαγραμμάτων 
και των κτηματολογικών πινάκων της κτηματογράφησης. 

- Οι δηλώσεις ιδιοκτησίας κατατίθενται μετά από πρό¬ 
σκληση στον οικείο ΟΤΑ και μέσω του ΟΤΑ προωθούνται 
προς την Δ/νουσα υπηρεσία της μελέτης, ή κατατίθενται 
απ’ ευθείας στην Δ/νουσα Υπηρεσία από την οποία και 
παραδίδονται στον μελετητή, ούτως ώστε, κατά περί¬ 
πτωση η Δ/νουσα υπηρεσία να καθορίζει για τις παραδό¬ 
σεις αυτές τον απαιτούμενο χρόνο επεξεργασίας των δη¬ 
λώσεων και τυχόν διορθώσεων. 

- ειδικώτερα: 

Ο μελετητής: 

1. Παραλαμβάνει βάσει πίνακα τις δηλώσεις ιδιοκτησίας 
από τους ΟΤΑ ή την επιβλέπουσα Υπηρεσία. 

2. Τις ταξινομεί κατά κτηματογραφικό τετράγωνο. 

3. Από τα συμβόλαια που συνοδεύουν τις δηλώσεις ιδιο¬ 
κτησίας συμπληρώνει ή διορθώνει τους αριθμητικούς και 
αλφαβητικούς κτηματογραφικούς πίνακες ως προς τα 
στοιχεία των φερομένων ιδιοκτητών ή ομόρων τους. 

Εφόσον στους κτηματογραφικούς πίνακες παραμείνει 
σαν φερόμενος ιδιοκτήτης «άγνωστος» η μελέτη προχω¬ 
ρεί με φερόμενο ιδιοκτήτη «άγνωστο». 

4. Εντοπίζει τα συμβόλαια που έχουν συνταχθεί μετά τις 
10.3.82. 

Εφόσον υπάρχουν ιδιοκτησίες μεγαλύτερες των 4 στρ. 
για τις οποίες δεν έχουν προσκομισθεί δηλώσεις ιδιοκτη¬ 
σίας και συμβόλαια, ο ανάδοχος τις επισημαίνει και η Υπη¬ 
ρεσία ζητάει από το οικείο Υποθηκοφυλάκειο αντίγραφο 
της μερίδας του φερόμενου ιδιοκτήτη και το χορηγεί στον 
ανάδοχο. Τα σχετικά έξοδα συμπεριλαμβάνονται στην τιμή 
του άρθρου αυτού. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


5661 


Για τις παραπάνω εργασίες η τιμή ορίζεται σε δρχ. 35 
(τριάντα πέντε) ανά δήλωση. 

Αρθρο 4 

Σύνταξη Κτηματογραφικού διαγράμματος και 
κτηματολογικών πινάκων 

Οι εργασίες του άρθρου αυτού θα εκτελεσθούν και θα 
παραδοθούν σύμφωνα με τις παρούσες τεχνικές προδια¬ 
γραφές και τα οριζόμενα στα άρθρα 6, 15, 113, 115 και 
116 του ΠΔ 696/74 όπως τροποποιήθηκε με το ΠΔ 515/ 
89. 

Για τις ανάγκες της κτηματογραφικής αποτύπωσης θα 
εγκατασταθεί πολυγωνομετρικό δίκτυο, το οποίο θα ση- 
μανθεί πρόχειρα και θα εξαρτηθεί από το τριγωνομετρικό 
δίκτυο. 

Η κτηματογραφική αποτύπωση θα γίνει σε κλίμακα 
1:1000 με τη μέθοδο των ορθογωνίων συντεταγμένων. Η 
απόδοση των διαγραμμάτων θα γίνει με χρήση Η/Υ και κα¬ 
τάλληλο λογισμικό, θα αριθμηθούν τα όρια των ιδιοκτη¬ 
σιών με τους αριθμούς 1,2,3 .... ανά κτηματογραφικό τε¬ 
τράγωνο. Η σχεδίαση θα γίνει με χρήση ΡΙΟΤΤΕΠ. Οι κτη- 
ματολογικοί πίνακες, αριθμητικοί και αλφαβητικοί θα είναι 
μηχανογραφημένοι. 

Κατά την κτηματογραφική αποτύπωση θα εφαρμοστούν 
κατά περίπτωση οι Εγκύκλιοι και Οδηγίες που έχουν εκδο- 
θεί στα πλαίσια της ΕΠΑ και αφορούν συμβολισμούς, πα¬ 
ρουσίαση διαγραμμάτων, μορφή πινάκων κλπ. Με νέες 
Εγκυκλίους και Οδηγίες είναι δυνατή η τροποποίηση των 
παραπάνω, χωρίς προσαύξηση της αμοιβής των εργασιών. 
Η διανομή και αρίθμηση των πινακίδων θα είναι η Προβλε- 
πόμενη από τον Οργανισμό Κτηματολογίου και Χαρτογρα¬ 
φήσεων Ελλάδος (ΟΚΧΕ). 

Όλα τα διαγράμματα, οι πίνακες των συντεταγμένων 
των πολυγωνομετρικών και των τοποσταθερών, καθώς και 
οι αριθμητικοί και αλφαβητικοί κτηματολογικοί πίνακες θα 
παραδοθούν και σε μαγνητική μορφή (δισκέτες). 

Στα κτηματογραφικό υπόβαθρα περιλαμβάνονται όλες 
οι τοπογραφικές λεπτομέρειες που φαίνονται σε σαφή¬ 
νεια στο έδαφος κατά τη στιγμή της αποτύπωσης και μπο¬ 
ρούν να απεικονιστούν στην κλίμακα σχεδίασης. 

Ειδικώτερα, οι οριζοντιογραφικές λεπτομέρειες που 
πρέπει απαραιτήτως να απεικονίζονται στα τοπογραφικά 
υπόβαθρα είναι: 

Τριγωνομετρικά σημεία μόνιμα και προσωρινά πολυγω¬ 
νικά σημεία, ορόσημα και χωροσταθμικές αφετηρίες που 
απεικονίζονται με σύμβολα. 

Μόνιμα και βοηθητικά κτισματα, ερείπια ή ημικατε- 
στραμμένα κτίρια που ορίζονται από τους τοίχους ή τα θε¬ 
μέλιά τους και κτίρια υπό κατασκευή με επιφάνεια μεγα¬ 
λύτερη από 6 γτιγπ 2 στην κλίμακα του διαγράμματος που 
απεικονίζονται με το περίγραμμα της κάτοψής τους. 

Συρματοπλέγματα, μανδρότοιχοι και θαμνοφράχτες, 
καγκελλόφρακτα και οιουδήποτε άλλου είδους όρια που 
σχεδιάζονται με τα κατάλληλα σύμβολα. 

Δρόμοι, κρασπεδόρειθρα, νησίδες ασφαλείας, πεζό- 
δρομοι που απεικονίζονται με τις κατάλληλες γραμμές. 
Επίσης απεικονίζονται οι σκάλες με ελάχιστες διαστάσεις 
2χ2 γτιγπ στην κλίμακα του διαγράμματος, είσοδοι - έξοδοι 
σηράγγων, στοών και υπογείων διαβάσεων καθώς και οι 
γέφυρες. 

Οι σιδηρόδρομοι απεικονίζονται με τα πλάτη των σιδη¬ 
ροτροχιών, τις περιφράξεις της ευρύτερης περιοχής τους 


τις εσόδους - εξόδους των σηράγγων, τις γέφυρες, τις 
προσβάσεις του κοινού στους σταθμούς και τις πλατφόρ¬ 
μες επιβίβασης και αποβίβασης. 

Περάσματα η μονοπάτια απεικονίζονται με ειδικά σύμ¬ 
βολα ανάλογα με το πλάτος τους. 

Πυλώνες και ιστοί κεραιών Εκπομπής απεικονίζονται 
στην κλίμακα του διαγράμματος. Οι κολώνες ηλεκτρικού 
ρεύματος ή τηλεφωνικών γραμμών απεικονίζονται με τα 
αντίστοιχα σύμβολα. Με σύμβολα απεικονίζονται επίσης 
οι επιφανειακοί αγωγοί. 

Ποτάμια, ρέματα, διώρυγες, φρέατα και τάφροι απεικο¬ 
νίζονται με διπλή ή απλή γραμμή ανάλογα με το πλάτος 
τους στην κλίμακα του διαγράμματος. Προσωρινά ρέματα 
και ξεροπόταμοι όταν είναι αξιόλογα απεικονίζονται με 
διακεκομμένες γραμμές. 

Οι οριογραμμές των λιμνών, λιμνοθαλασσών ανοιχτών 
δεξαμενών νερού και των ακτών απεικονίζονται με την 
υδάτινη διαχωριστική γραμμή κατά τη στιγμή της επίγειας 
αποτύπωσης. 

Τα άλση όταν είναι περιφραγμένα απεικονίζονται με τα 
όρια τους. Όταν δεν είναι περιφραγμένα απεικονίζονται 
με τη γραμμή που ορίζουν τα δένδρα ή οι θάμνοι κατά μή¬ 
κος της περιμέτρου τους, Μεμονωμένα δένδρα σε δρό¬ 
μους αποτυπώνονται όταν αποτελούν τα κύρια χαρακτηρι¬ 
στικά της περιοχής. 

Οι διάφοροι τύποι εδάφους, βλάστησης και χρήσεων 
γης κατατάσσονται σε ολιγάριθμες κατηγορίες, απεικονί¬ 
ζονται με τα όριά τους και συμβολίζονται με τα κατάλληλα 
σύμβολα. 

Τα καθορισμένα με σαφήνεια σημεία λεπτομερειών 
πρέπει να απεικονίζονται στο διάγραμμα με ακρίβεια με¬ 
γαλύτερη από 0,2ηΐΓη (μέσο τετραγωνικό σφάλμα) στην 
κλίμακα τον διαγράμματος. Οι αποστάσεις μεταξύ σαφώς 
καθοριζομένων σημείων που έχουν αποτυπωθεί με μετρή¬ 
σεις από πολυγωνικά σημεία πρέπει να διαφέρουν από τις 
άμεσα μετρούμενες στο έδαφος λιγότερο από 3 οτπ + 
0,09% της απόστασης. 

Τα υψομετρικά σημεία πρέπει γενικά να επιλέγονται στις 
κατάλληλες θέσεις ώστε να αποδίδεται αξιόπιστα η πραγ¬ 
ματική μορφή του εδάφους. Η μέγιστη απόσταση μεταξύ 
διαδοχικών υψομετρικών σημείων που χρησιμοποιούνται 
για τη χάραξη ισοϋψών δεν πρέπει να υπερβαίνει τα 5 οιπ 
στην κλίμακα του διαγράμματος. Πρόσθετα υψομετρικά 
σημεία πρέπει να αποτυπώνονται στις θέσεις που ορίζο¬ 
νται κατωτέρω. 

Η ισοδιάσταση των ισοϋψών καμπύλών σε μέτρα είναι 
ίση με το αντίστροφο της κλίμακας του διαγράμματος δια 
1000. Σε ειδικές περιπτώσεις ( κλίση εδάφους) μπορεί η 
υπηρεσία να ορίσει άλλη ισοδιάσταση για τις ισοϋψείς κα¬ 
μπύλες. Σε πυκνοδομημένα εδάφη δεν σχεδιάζονται ισοϋ¬ 
ψείς καμπύλες. 

Μεμονωμένα υψομετρικά σημεία προσδιορίζονται στις 
ακόλουθες θέσεις: 

- Στα σημεία αλλαγής κλίσης του εδάφους όπως είναι οι 
κορυφές των λόφων, τα χαμηλότερα σημεία κοιλωμάτων 
και οι αυχένες. 

- Στις διασταυρώσεις και κατά μήκος των αξόνων των 
δρόμων και σιδηροδρόμων όταν παρουσιάζουν σημαντική 
μεταβολή κλίσης. 

- Σε ομαλές επιφάνειες όταν η απόσταση μεταξύ ισοϋ¬ 
ψών καμπύλών υπερβαίνει τα 5 απ (γενικά ανά 5-10 απ 
στην κλίμακα του διαγράμματος). 

Στις γωνίες χτισμάτων και στα κρασπεδάρειθρα ανά 
5αη περίπου στην κλίμακα του διαγράμματος. 

Το μέσο τετραγωνικό σφάλμα των ισοϋψών καμπύλών 
πρέπει να είναι μικρότερο από το 1 13 της ισοδιάστασης 
όταν ένα αντιπροσωπευτικό δείγμα σημείων ισοϋψών κα¬ 
μπύλών ελέγχεται με ακριβείς μετρήσεις από το πλησιέ- 
στερο σημείο υψομετρικού ελέγχου. Τα υψόμετρα των 
υψομετρικών σημείων πρέπει να ορίζονται με μέσο τετρα¬ 
γωνικό σφάλμα μικρότερο από 10 οπι. 

Ο μελετητής σε συνεργασία με τον ΟΤΑ και την αρμόδια 
πολεοδομική υπηρεσία καθορίζει τις ημερομηνίες που το 
τοπογραφικό συνεργείο θα εργάζεται στις διάφορες γει¬ 
τονιές της προς μελέτη περιοχής προκειμένου να γίνει 
υπόδειξη ορίων υλοποιημένων ή όχι των ιδιοκτησιών και η 
παροχή των απαραίτητων λοιπών στοιχείων από τους ιδιο¬ 
κτήτες και τους υπεύθυνους οριοδείκτες που ορίζονται 
από την Τοπική Αυτοδιοίκηση για την συμπλήρωση των 
κτηματολογικών πινάκων. 

Τα τοπογραφικά διαγράμματα συμπληρώνονται με τα 
πάσης φύσεως τοπωνύμια, όπως είναι οι ονομασίες περιο¬ 
χών, ποταμών, ρεμάτων πλατειών κοινοχρήστων χώρων, 
δρόμων εκκλησιών και δημοσίων κτιρίων. 

Τα στοιχεία αυτά συλλέγονται από υπάρχοντα πα- 
λαιότερα διαγράμματα (ΥΠ.ΠΕ.ΧΩ.Δ.Ε. Γ.Υ.Σ. ΚΛΠ.) και 
ελέγχονται στο πεδίο ή από επί τόπου πληροφορίες, όταν 
δεν υπάρχουν προγενέστερα διαγράμματα. 

Η επαλήθευση των στοιχείων που περιλαμβάνονται στα 
κτηματογραφικά διαγράμματα και στους κτηματολογικούς 
πίνακες γίνεται με τη διαδικασία της ανάρτησης και υπο¬ 
βολής ενστάσεων. 

Μετά την περαίωση των τεχνικών εργασιών κτηματο- 
γρόφησης, τα καταρτισθέντα στοιχεία (κτηματογραφικά 
διαγράμματα και κτηματολογικοί πίνακες) εκτίθενται 
(αναρτώνται) στα γραφεία των Δήμων ή Κοινοτήτων και 
καλούνται οι ενδιαφερόμενοι ιδιοκτήτες να λάβουν γνώση 
των στοιχείων κτηματογράφησης και να υποβάλλουν, 
εντός τακτής προθεσμίας τις τυχόν αντιρρήσεις (ενστά¬ 
σεις) κατά του περιεχομένου της. 

Προϋπόθεση για υποβολή ένστασης είναι η υποβολή 
Δήλωσης ιδιοκτησίας, εάν δεν έχει υποβληθεί. 

Η αμοιβή των εργασιών του παραπάνω άρθρου, συμπε- 
ριλαμβανομένης και της πολυγωνομετρίας, (ανεξάρτητα 
από την πυκνότητα των κλειστών ή μη κατασκευών, την 
κλίση και κάλυψη από ύδατα ή δένδρα) ορίζεται στις 920 
δρχ. ανά στρέμμα κτηματογραφούμενης έκτασης. 

Η παραπάνω τιμή μειώνεται κατά 10% σε περίπτωση 
ύπαρξης Φ/Γ ή άλλων διαγραμμάτων τα οποία μπορούν να 
χρησιμοποιηθούν ως βοηθητικά στοιχεία. 


Για τις εργασίες μεταφοράς στοιχείων ιδιοκτησίας μη 
υλοποιημένων ιδιοκτησιών από διάγραμμα διανομής 
οποιοσδήποτε κλίμακας η τιμή ορίζεται σε δρχ. 88 ανά 
ιδιοκτησία. 

Άρθρο 5 

Αρχειοθέτηση στοιχείων για χρήση Η/Υ 

Ο μελετητής παραδίδει μηχανογραφημένα σε δισκέτες 
τα παρακάτω σειριακά αρχεία αναγνώσιμα από προσωπι¬ 
κούς υπολογιστές τύπων ΙΒΜ ρο και συμβατών. 

1. Αρχείο με προέκταμα ΤΡΙ, ΡΟΙ. που περιέχουν τα 
στοιχεία του τριγωνομετρικού και πολυγωνομετρικού δι¬ 
κτύου δηλ. όνομα Χ,Ψ,Η. 

2. Αρχείο με προέκταμα ΤΟΡ που περιέχει τα στοιχεία 
των τοποσταθερών, δηλ. Χ,Ψ,Η 

3. Αρχείο με προέκταμα ΚΤΗ που περιέχει τους αλφα¬ 
βητικούς και αριθμητικούς πίνακες. 

4. Αρχείο με προέκταμα ΑΡΧ που περιέχει τις συντ/νες 
των αρχικών ιδιοκτησιών δηλ. όνομα Χ,Ψ και επισημαίνε- 
ται ποιές έχουν προκύψει από μετρήσεις και ποιές από 
ψηφιοποίηση. 

Ακόμη ο μελετητής παραδίδει ομοίως μηχανογραφη¬ 
μένα σε δισκέτες και οργανωμένα σε αρχεία α) 0ΧΡ τα 
κτηματολογικά διαγράμματα και β) σε αρχεία βάσης δεδο¬ 
μένων τα στοιχεία των κτηματογραφίκών πινάκων. Τα αρ¬ 
χεία αυτά θα είναι οργανωμένα σύμφωνα με εγκυκλίους 
και οδηγίες που θα εκδοθούν από το ΥΠΕΧΩΔΕ. Η αμοιβή 
των εργασιών του άρθρου αυτού περιλαμβάνεται στην τιμή 
του άρθρου 3. 

Άρθρο 6 

Οι αμοιβές των εργασιών των άρθρων 2-5 είναι ανηγμέ- 
νες σε τιμές του χρόνου έκδοσης του ΠΔ 696/74 και ανα¬ 
προσαρμόζονται τιμαριθμικά σύμφωνα με το συντελεστή λ 
τον άρθρου 4 του ΠΔ 696/74 όπως τροποποιήθηκε από το 
ΠΔ 515/89 και υπόκεινται σε έκπτωση υπέρ του Δημοσίου 
σύμφωνα με την Δ 17α-01 -120 - Φ.4.8 - 6-10-88 (ΦΕΚ 
761/19.10.88) κοινή απόφαση των Υπουργών Οικονομι¬ 
κών και ΥΠΕΧΩΔΕ. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1994 

Ο ΥΠΟΥΡΓΟΣ 

Κ. ΛΑΛΙΟΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



